BOSNA I HERCEGOVINA
FEDERACIJA BOSNE I HERCEGOVINE
BOSANSKO-PODRINJSKI KANTON GORAŽDE 
KANTONALNI SUD U GORAŽDU 
Broj: 45 0 P 048210 25  Rsž
Goražde, 12.11.2025. godine

	
	KANTONALNI SUD U GORAŽDU, u vijeću sastavljenom od sudija Edina Biča, predsjednika vijeća,  Milijane Bjelović i  Tanje  Đajić,  članice vijeća,  u pravnoj stvari tužitelja: 1. B.K., ulica ..., 2. E.R., ulica ... 3. N.H., ulica ... bb, 4. M.P., ulica ..., svi iz G., koje sve zastupa punomoćnik Elmin Plećan, advokat iz Sarajeva, ulica Porodice Ribar broj 6, Sarajevo, protiv tužene „EMKA BOSNIA“ d.o.o. Goražde, sa sjedištem u ulici 1. Drinske brigade bb, Goražde, koju zastupaju punomoćnici Damir Katica i Samra Šalo, advokati iz Sarajeva, ulica Jadranska bb, Sarajevo, radi potraživanja iz radnog odnosa, vrijednost predmeta spora 13.600,00 KM, rješavajući o žalbi tužitelja izjavljene  protiv presude  Općinskog suda  u Goraždu broj:45 0 Rs 048210 24 Rs od 01.10.2025. godine, na  sjednici vijeća  održanoj dana 12.11.2025. godine, donio je  

P R E S U D U

	I- ODBIJA se kao neosnovana žalba  tužitelja u dijelu kojim se  osporava  presuda Općinskog suda  u Goraždu broj: 45 0 Rs 048210 24 Rs od 01.10.2025.godine u stavu II kojim je  obavezana  tužena  da  tužiteljima  isplati razliku plate  sa naknadom za  minuli rad, noćni rad i rad u dane  sedmičnog  odmora, razliku obaveznih doprinosa za penzijsko i invalidsko osiguranje, i tužiteljici B.K. naknadu za  troškove  prevoza,  u  stavu III kojim je  odbijen tužbeni zahtjev tužitelja za  isplatu razlike  plata sa  naknadom za  minuli rad, za  noćni rad i rad u dane  sedmičnog  odmora, za  uplatu razlike  obaveznih doprinosa za  penzijsko i invalidsko osiguranje te zahtjev tužiteljice B.K. za  isplatu jednokratne  novčane pomoći u slučaju smrti člana  uže porodice  i prvostepena  presuda u stavu II i III  izreke se POTVRĐUJE.

	II- UVAŽAVA SE žalba  tužitelja  u dijelu, PREINČAVA se presuda Općinskog suda  u Goraždu broj: 45 0 Rs 048210 24 Rs od 01.10.2025. godine u  stavu IV  i stav V izreke u  odluci o  troškovima  parničnog  postupka  tako da u  stavu IV izreke  umjesto iznosa  od 7.604,24 KM stoji 6.784,04  (šesthiljadasedamstotinaosamdesetčetiri KM i  četiri feninga) a u stavu V  umjesto iznosa  od 13.739,17 KM  stoji 13.046,87 KM (trinaesthiljadaičetrdesetšest KM i osamdesetsedam feninga).
 

III-ODBIJA SE zahtjev tužitelja za  isplatu troškova  žalbe  za iznos  od 3.706,05 KM (trihiljadesedamstotinašest KM i pet feninga) kao i zahtjev tužene  za nadoknadu troška  za sastav odgovora na žalbu.

Obrazloženje

[bookmark: _Hlk193040708][bookmark: _Hlk209680531]Presudom Općinskog suda  u Goraždu broj: 45 0 Rs 048210 24 Rs od 01.10.2025. godine, stavom I, utvrđeno je da  je  povučena tužba  tužitelja u dijelu zahtjeva  u kojem je traženo da se obaveže tužena da im isplati naknadu za rad u dane praznika i za prekovremeni rad za period od 01.10.2021. godine do 30.09.2024. godine, naknadu za rad u otežanim uslovima u iznosu od po 200,00 KM za period od 01.10.2021. godine, do 30.09.2024. godine, i naknadu za godišnji odmor za 2022., 2023. i 2024. godinu, u iznosu od po 100,00 KM, sve sa zakonskom zateznom kamatom počev od dana dospijeća, pa do isplate.

Stavom II navedene  presude  obavezana  je  tužena  da   tužiteljima    isplati razliku plate sa  naknadom za  minuli rad, za  noćni rad i rad u dane  sedmičnog  odmora, pojedinačno po mjesecima, za  period od 01.10.2021. godine  do 30.09.2024. godine, u  ukupnom iznosu  i to: B.K. 170,12 KM, E.R. 175,35 KM, N.H.  177,48 KM i M.P. 165,29 KM; obavezana je tužena da tužiteljima za navedeni period  na  dosuđene  razlike plata izvrši uplatu razlike obaveznih doprinosa za  penzijsko i invalidsko osiguranje i to: B.K. 46,57 KM, E.R. 48,01 KM, N.H.  48,59 KM i M.P. 45,25 KM,  kao i da B.K. isplati naknadu za  troškove  prevoza na  posao i  s  posla za period  od  01.10.2021. godine  do 30.09.2024. godine, u iznosu od 23,78 KM.
 
Stavom III presude odbijen je  zahtjev tužitelja  da se obaveže tužena za  isplatu razlike plate sa naknadom za minuli rad, za  noćni rad i rad u dane  sedmičnog  odmora za period od 01.10.2021. godine  do 30.09.2024. godine i to B.K. u iznosu od  1.357,83 KM, E.R. 1.056,36 KM, N.H. 1.052,76 KM i M.P. u iznosu od 1.597,68 KM.
Tužitelji su odbijeni  sa  zahtjevom da im za navedeni period tužena izvrši uplata razlike obaveznih doprinosa za  penzijsko i invalidsko osiguranje i to B.K. 371,71 KM, E.R. 289,17 KM, N.H. 288,19 KM i M.P.  437,37 KM.
Odbijen je i zahtjev da se  obaveže tužena  da  tužiteljici B.K. isplati jednokratnu novčanu pomoć zbog  smrti člana  uže porodice (Oca) u iznosu od 1.998,00 KM.

O troškovima  postupka  sud je  odlučio u stavu IV kada je  obavezao tužitelje  da  tuženoj nadoknade  troškove parničnog  postupka u iznosu od 7.604,24 KM, stavom V odbijen je  zahtjev tužitelja da im tužena  nadokandi troškove  parničnog  postupka u iznosu od 13.739,17 KM a stavom VI presude prvostepeni je odbio zahtjev tužene za nadoknadu troškova parničnog postupka u iznosu od 3.430,14 KM.

	Nezadovoljni navedenom presudom tužitelji su putem punomoćnika  izjavili žalbu i u žalbi kao razloge naveli nepotpuno i pogrešno utvrđeno činjenično stanje, pogrešnu primjenu materijalnog  prava i pogrešnu primjenu procesnog  prava.
Prijedlog je  žalitelja da sud donese  presudu kojom će se  preinačiti presuda  Općinskog suda  u Goraždu broj: 45 0 Rs 048210 24 Rs od 01.10.2025. godine, tako što će se  usvojiti tužbeni zahtjev tužitelja sa kojim su odbijeni, da se  obaveže tužena  da  tužiteljima plati troškove  parničnog postupka u ukupnom iznosu od 18.113,12  KM.
Kroz obrazloženje  razloga  žalbe  između ostalog  se navodi da je sud nepotpuno utvrdio činjenično stanje  kada  nije  utvrdio da je  tužena  ostala  dužna da tužiteljima  isplati razliku plaće sa naknadom  za  minuli rad i rad u dane sedmičnog  odmora za  period  od 01.10.2021.godine do 30.09.2024.godine a koje  razlike  je  utvrdio vještak u dopuni nalaza i mišljenja od 29.07.2025.godine koje  činjenice  sud nije  cijenio.
Za  žalitelje  sud nije utvrdio činjenično stanje  da  je  tužena  ostala dužna  isplatiti tužiteljima  razliku plaće sa naknadom za  minuli rad, za  noćni rad i rad u dane  sedmičnog  odmora sa pripadajućim doprinosima za  period od 01.10.2021. godine do 30.09.2024. godine, sve  kako je utvrdio vještak u dopuni nalaza  i mišljenja od 29.07.2025. godine, da sud nije  utvrdio da  tuženi niti pravilnikom niti ugovorom o radu nije  određivao koeficijente za  obračun plate  tužiteljima već samo bruto satnice   što upućuje  da  je  za  ista  radna  mjesta određivao različite  bruto satnice i time nejednako postupao prema tužiteljima  u smislu člana  77. Zakona  o radu F BiH.
Prema  žalbi, nepotpuno je  utvrđeno činjenično stanje u vezi isplate prvotužiteljici jednokratne  novčane  pomoći zbog smrti člana  uže porodice-oca.
Spornim se nalaze i dosuđeni troškovi zastupanja tužene  na  nastavku ročišta  za  glavnu raspravu od 09.07.2025. godine i od 18.09.2025. godine te se  kao primjenjive  navode  odredbe  člana 15. i 18. Tarife o nagradama i naknadi troškova za  rad advokata.
O  pogrešnoj primjeni materijalnog  prava, žalitelji navode  i obrazlažu član 1.,  član 38., član 59. stav 2. i 3., Kolektivnog ugovora o pravima  i obavezama poslodavaca i radnika za  djelatnost proizvodnje i prerade metala u Federaciji Bosne i Hercegovine iz 2021. godine,  naveo je  i da je  pogrešno primjenjen član 77. Zakona  o radu kao i član 2. i 15. Zakona  o zabrani diskriminacije.
Primjedbe  na  odluku odnose  se  i na  primjenu člana  15. i 18. Tarife  o nagradama  i naknadi troškova  za rad advokata i prema  navodima  sud je  pogrešno primjenio navedne  odredbe Tarife.
Posebno je istaknut prigovor na  primjenu člana  123. stav 1. Zakona  o parničnom postupku a da  tužitelji nisu tražili da se  utvrdi diskriminacija u smislu člana 2. stav 1. i člana 15. stav 1. Zakona  o zabrani diskriminacije odnosno po zabranjenim osnovama  iz člana  8. stav 1. Zakona  o radu  itd. 
U žalbi se  nadalje, uz navođenje  člana  123. stav 1. Zakona  o parničnom postupku osporava  presuda zbog pogrešne  primjene  procesnog prava a tiče se navođenja elemenata kako bi se  dokazalo da su tužitelji različito tretirani, diskriminisani u odnosu na  uporedne  radnike iako su tužitelji obavljali rad jednake vrijednosti kao uporedni radnici. Posebno žalitelji podvlače  da tužena  nije izdvojila uporedne  radnike u odnosu na  tužitelje i tražila  za  iste  posebne  uslove, za  njih je kao  i za  tužitelje    tražen isti stepen stručne  spreme što znači  da  je  vrijednost rada tužitelja i uporednih radnika jednaka pa je sud pogrešno primjenio odredbu člana  77. stav 2. Zakona  o radu kada  je  utvrdio da  tužitelji nisu dokazali činjenice  na  kojima  su zasnovali opredijeljeni tužbeni zahtjev. 
 
	Na  žalbu tužitelja tužena  je dostavila  odgovor  ocjenjujći žalbu nepotpunom i neosnovanom. Predlažila je da  se  žalba  odbaci, odnosno odbije i prvostepena  presuda  u cjelosti potvrdi uz nadoknadu troškova  sastava  odgovora  na  žalbu.

	Ispitujući pravilnost osporene prvostepene presude, rješavajući o žalbi u smislu odredaba člana 221. Zakona o parničnom postupku („Službene novine F BiH“ br. 53/03, 73/05, 19/06 i 98/15, dalje ZPP) ovaj sud je odlučio kao u izreci iz slijedećih razloga:
Predmet spora u ovoj parnici je zahtjev tužitelja za  isplatu razlike  plata sa naknadom  za  minuli rad, za noćni rad i rad u dane  sedmičnog odmora  za  period  od  01.10.2021. godine do 30.09.2024. godine kao i isplate obaveznih doprinosa na  utvrđene  razlike  plata za navedeni period,  zahtjev za isplatu naknade  troškova  prevoza na  posao i  sa  posla i isplata jednokratne novčane  pomoći zbog  smrti člana  porodice (oca) za tužiteljicu Berimu Kuloglija.

Prvostepeni  sud je u obrazloženju svoje  presude i za  osnov  presuđenja  izdvojio sledeće činjenice:
- da je prvotužiteljica, kao radnik sa punim radnim vremenom, sa tuženom  01.08.2024. godine zaključio ugovor o radu na neodređeno vrijeme za obavljanje poslova na radnom mjestu radnik na presi za štancanje dijelova, uz osnovnu bruto satnicu u iznosu od 8,00 KM;
- da je drugotužilac sa tuženom  01.06.2022. godine zaključio ugovor o radu na neodređeno vrijeme za obavljanje poslova na radnom mjestu radnik na presi za štancanje dijelova, uz osnovnu bruto satnicu u iznosu od 6,17 KM;
- da je trećetužilac sa tuženom 19.07.2017. godine zaključio ugovor o radu na neodređeno vrijeme za obavljanje poslova na radnom mjestu radnik na presi za štancanje dijelova, uz osnovnu bruto satnicu u iznosu od 5,18 KM;
- da je četvrtotužiteljica sa tuženom 03.07.2023. godine zaključio ugovor o radu na neodređeno vrijeme za obavljanje poslova na radnom mjestu radnik na presi za štancanje dijelova, uz osnovnu bruto satnicu u iznosu od 6,91 KM;  
- da je S.T., otac tužiteljice B.K. koji je rođen dana ... godine u G., preminuo dana ... godine u G., da se 10.06.2024. godine obratila tuženoj sa zahtjevom za isplatu jednokratne pomoći zbog smrti člana uže porodice – otac  koja  bi iznosila 1.998,00 KM  i da  zahtjev nije  uvažen;
- da  je  tužena  tužiteljima  obračun  plate vršila primjenom bruto satnica i to za mjesec avgust i septembarod  8,00 KM; 
- da je tužena od  mjeseca  novembra odobrila  isplatu dodatka  na  bruto satnicu od  0,35 KM na efektivne sate rada radnicima koji su raspoređeni na  radnim mjestima: regler u pogonu zamka, regler u pogonu zamka i plastike, pomoćnik reglera u pogonu zamka, radnik na mašini za livenje zamka, radnik na mašini za topljenje dijelova od zamka, radnik na mašini za trovalizaciju, praškasto pjeskarenje i bubnjarama, regler u pogonu pulver, pomoćnik reglera u pogonu pulver i radnik na mašini za praškasto frabanje proizvoda; 
- da je tužena u mjesecu januaru 2025. godine obračunavala radnicima na radnim mjestima radnik na mašini za livenje zamka i radnik na mašini za praškasto farbanje proizvoda poseban dodatak na platu – otežani uslovi rada;  
- da je  vještak ekonomske struke  izvršio vještačenje  po Rješenju od 04.03.2025. godine, da je našao da se plata za tekući mjesec isplaćuje krajem istog tekućeg mjeseca,  da tužena u periodu od 01.10.2021. godine, do danas nije bila član Udruženja poslodavaca FBiH i Sindikata metalaca FBiH, da je sindikat kod tužene registrovan u 2024. godini,  da je   vještak od 01.10.2021. godine do 20.07.2022. godine izvršio obračun po satnici iz Ugovora o radu i Pravilnika o platama za tužioce koji je primjenjivala i tužena i koja je navedena kod obračuna plata u platnim listama tužilaca, da za taj period nema razlika između plata koje je obračunala tužena i obračuna vještaka, da postoje razlike samo za rad u dane sedmičnog odmora; 
- da je vještak od 21.07.2022. godine, kao dana primjene Odluke o proširenju primjene Kolektivnog ugovora, do 02.11.2022. godine izvršio obračun po Ugovoru o radu u bruto iznosu od 6,17 KM, koja je veća  za radnike od satnice po Kolektivnom ugovoru koja je iznosila neto prije oporezivanja 3,50 KM, odnosno bruto 5,0725 KM, da je od 03.11.2022. godine do 31.01.2023. godine je izvršio obračun po satnici koja je propisana Kolektivnim ugovorom u iznosu prije oporezivanja od 4,40 KM, odnosno bruto 6,3768 KM koja je veća tj. povoljnija za radnika od satnice koju je primjenjivao poslodavac po Ugovoru o radu u bruto iznosu od 6,17 KM,  da je od 01.02.2023. godine do 30.03.2024. godine je izvršio obračun po satnici koju je primjenjivala tužena po Ugovoru o radu u bruto iznosu od 6,91 KM, koja je veća tj. povoljnija za radnika od satnice po Kolektivnom ugovoru koja je iznosila neto prije oporezivanja 4,40 KM, odnosno bruto 6,3768 KM, da je vještak  od 01.04.2024. godine do 30.09.2024. godine izvršio obračun po satnici koju je primjenjivala tužena po Ugovoru o radu u bruto iznosu od 8,00 KM, koja je veća tj. povoljnija za radnika od satnice po Kolektivnom ugovoru koja je iznosila neto prije oporezivanja 4,40 KM, odnosno bruto 6,3768 KM; 
- da prema  nalazu vještaka za: 
1)  prvotužiteljicu  za period od 01.10.2021. godine do 30.09.2024. godine, razlika plata i naknada za noćni rad i rad u dane sedmičnog odmora u odnosu na isplaćene plate i naknade iznosi ukupno 170,12 KM, da je  razlika doprinosa PIO u iznosu od 46,57 KM , 2)  za  drugotužitelja za period od 01.10.2021. godine do 30.09.2024. godine, razlika plata i naknada za noćni rad i rad u dane sedmičnog odmora u odnosu na isplaćene plate i naknade iznosi ukupno 175,34 KM, da je  razlika doprinosa PIO u iznosu od 48,01 KM
3) za  trećetužitelja za period od 01.10.2021. godine do 30.09.2024. godine, razlika plata i naknada za noćni rad i rad u dane sedmičnog odmora u odnosu na isplaćene plate i naknade iznosi ukupno 177,48 KM, da je  razlika doprinosa PIO u iznosu od  48,59 KM
4) za  četvrtotužiteljicu  za period od 01.10.2021. godine do 30.09.2024. godine, razlika plata i naknada za noćni rad i rad u dane sedmičnog odmora u odnosu na isplaćene plate i naknade iznosi ukupno 165,29 KM, da je  razlika doprinosa PIO u iznosu od 45,25 KM;
-- da je tužena za period od 01.10.2021. godine do 30.09.2024. godine na ime troškova prevoza na posao i sa posla isplatila prvotužiteljici iznos od 1.407,86 KM umjesto  iznosa od 1.431,64 KM, što je  manje  isplaćeni iznos od 23,78 KM;
- da je prema nalazu vještak tužena tužiteljima  koji rade na istim radnim mjestima – radnik na presi za štancanje dijelova obračunavala iste plate po istim bruto satnicama i da se  njihovo radno mjesto ne  nalazi u Odluci o isplati dodatka  na  platu od 01.05.2012. godine i od 01.11.2021. godine; 
-da su svi tužitelji koristili godišnje odmore u 2022., 2023. i 2024. godini,  i da su im isplaćeni pripadajući regresi i to za 2022. godinu   u iznosu od 530,00 KM,  za 2023. godinu  u iznosu od 600,00 KM i za 2024. godinu  u iznosu od 550,00 KM;  
- da su kod obračuna plata  i naknada  za  period  od 01.10.2021.godine do 30.09.2024. godine, po satnicama  određenim Kolektivnim ugovorom o pravima i obavezama  poslodavac i radnika za djelatnost proizvodnje i prerade metala u Federaciji Bosne  i Hercegovine od 12.08.2021. godine, utvrđene  razlike i to:
 1) za prvotužiteljicu razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade u iznosu ukupno 399,66 KM i razlika doprinosa  PIO u iznosu od 109,14 KM,
2) za drugotužitelja razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade  u iznosu ukupno 228,33 KM i razlika doprinosa  PIO u iznosu od 62,51 KM, 
3) za trećetužitelja razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade u iznosu ukupno 249,29 KM i razlika doprinosa  PIO u iznosu od 68,24 KM, i
4) za četvrtotužiteljicu razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade  u iznosu ukupno 477,20 KM i razlika doprinosa  PIO u iznosu od 130,63;
- da su za tužitelje kod obračuna plata  i naknada  za  period  od 01.10.2021.godine do 30.09.2024.godine, u odnosu na  uporednog  radnika A.B.  (radnik na mašini za livenje zamka) utvrđene  razlike  u isplatama  i to:
1) za  prvotužiteljicu  razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade u iznosu ukupno 1.527,95 KM i razlika doprinosa  PIO u iznosu od 418,28 KM,
2) za drugotužitelja razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade u iznosu ukupno 1.231,71 KM i razlika doprinosa  PIO u iznosu od 337,18 KM,
3) za trećetužitelja razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade u iznosu ukupno 1.230,24 KM i razlika doprinosa  PIO u iznosu od 336,78 KM,
4) za četvrtotužiteljicu razlika  plata i naknada  za  noćni rad i rad u  dane  sedmičnog  odmora u odnosu na  isplaćene  plate  i naknade u iznosu ukupno 1.762,97 KM i razlika doprinosa  PIO u iznosu od 482,62 KM;

Kao pravne  norme  na  osnovu kojih je  rješavao prvostepeni sud navedeni su član 4., član 7. stav 2., član 8. stav 1., član 19. stav 3., član 36., član 38. stav 1., član 39., član 40. stav 1., član 75., član 76., član 77., član 78. stav 4., član 79. i  član 115. Zakona  o radu, član 277. i 324. stav 1. Zakona  o obligacionim odnosima, član 3. stav 1. Zakona  o visini stope zatezne  kamate, član 128. stav 1. Zakona  o penzijskom i invalidskom osiguranju F BiH, član 4. stav 4. tačka 2. Zakona  o doprinosima, član 1., član 2., član 5., član 37. stav 2., član 38., član 40., član 41. stav 1., član 45. stav 1., član 47., član 49., član 59. Kolektivnog  ugovora o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine, član 1. Kolektivnog  ugovora o izmjenama i dopunama  Kolektivnog  ugovora o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine, član 1. Odluke  o proširenju primjene  Kolektivnog  ugovora o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine, Pravilnik o platama  tužene  od  01.04.2021.godine, Pravilnik o platama  tužene  od  01.06.2022. godine, Pravilnik o platama  tužene  od  01.03.2023. godine, Pravilnik o platama  tužene  od  01.04.2024. godine, Odluka  tužene sa važenjem od 01.05.2024. godine.

Polazeći od  ovakvog  utvrđenog  činjeničnog  stanja, prvostepeni sud je usvojio zahtjev tužitelja, kao u izreci pod II, preko dosuđenog  iznosa  odbio je  tužitelje, kao u izreci pod III a razloge  za  takvu odluku obrazložio je  činjenicom o primjeni najpovoljnijeg prava  kad se na  tužitelje Kolektivni  ugovor o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine primjenjuje  tek od 21.07.2022.godine. Sud je  zaključio  da“... primjenom najpovoljnijeg prava koje se odnosi na tužioce njima pripada obračun po satnici iz Ugovora o radu i Pravilnika o platama koji je primjenjivala i tužena i koja je navedena kod obračuna plata u platnim listama tužilaca, i za taj period do 20.07.2021. godine nema razlika između plata koje je obračunala tužena i obračuna vještaka, te postoje samo manje razlike za rad u dane sedmičnog odmora. Od 21.07.2022. godine, kao dana primjene Odluke o proširenju primjene Kolektivnog ugovora, do 02.11.2022. godine tužiocima pripada obračun po Ugovoru o radu u bruto iznosu od 6,17 KM, koji je povoljniji za tužioce od satnice po Kolektivnom ugovoru koja je iznosila neto prije oporezivanja 3,50 KM, odnosno bruto 5,0725 KM. Od 03.11.2022. godine do 31.01.2023. godine tužiocima pripada obračun po satnici koja je propisana Kolektivnim ugovorom u iznosu prije oporezivanja od 4,40 KM, odnosno bruto 6,3768 KM, koji je povoljniji za tužioce od satnice koju je primjenjivao tuženi po Ugovoru o radu u bruto iznosu od 6,17 KM. Od 01.02.2023. godine do 30.03.2024. godine tužiocima pripada obračun po satnici koju je primjenjivala tužena po Ugovoru o radu u bruto iznosu od 6,91 KM, koji je povoljniji za tužioce od satnice po Kolektivnom ugovoru koja je iznosila neto prije oporezivanja 4,40 KM, odnosno bruto 6,3768 KM. Od 01.04.2024. godine do 30.09.2024. godine tužiocima pripada obračun po satnici koju je primjenjivala tužena po Ugovoru o radu u bruto iznosu od 8,00 KM, koji je povoljniji za tužioce od satnice po Kolektivnom ugovoru koja je iznosila neto prije oporezivanja 4,40 KM, odnosno bruto 6,3768 KM. Od 01.04.2024. godine do 30.09.2024. godine tužiocima pripada obračun po satnici koju je primjenjivala tužena po Ugovoru o radu u bruto iznosu od 8,00 KM, koji je povoljniji za tužioce od satnice po Kolektivnom ugovoru koja je iznosila neto prije oporezivanja 4,40 KM, odnosno bruto 6,3768 KM.“
 Sud je našao da se tužiteljima  ne  može prihvatiti tužbeni zahtjev po pravnom osnovu iz člana 77. Zakona  o radu jer,: 
“...u postupku su izostali dokazi tužilaca na osnovu kojih bi se sa stepenom sigurnosti dokazalo, da je vrijednost rada tužilaca primjenom kumulativno propisanih kriterija iz člana 77. stav (2) Zakona o radu jednaka vrijednosti rada 14 uporednih radnika. Sama okolnost da se i za tužioce i za uporedne radnike aktom o sistematizaciji tužene traži stručna sprema NK/KV/SSS, ne dokazuje i koju stručnu spremu zaista imaju tužioci i uporedni radnici, niti se iz samog obračuna vještaka ekonomste struke u vidu iskazane razlike plata može utvrditi postojanje rada jednake vrijednosti iz člana 77. stav (2) ... da u činjenicama koje su u postupku iznijeli tužioci nisu navedeni svi nužni elementi kako bi se dokazalo, odnosno učinilo vjerovatnim, da su tužioci različito tretirani – diskriminisani u odnosu na uporedne radnike, zbog čega kao prethodno pitanje nije dokazano, odnosno utvrđeno vjerovatnim, da ih je tužena različito tretirala – diskriminisala iako su tužioci obavljali rad jednake vrijednosti kao uporedni radnici. To dalje znači da tužioci nisu prebacili teret dokazivanja u smislu odredbe člana 15. stav (1) na tuženu, niti su sami preuzeli teret dokazivanja i dokazali da su ispunjeni svi uslovi iz člana 77. Zakona o radu, zbog čega im se ne može ni dosuditi naknada štete u vidu isplate razlike plata i pripadajućih doprinosa, a kako to oni zahtjevaju tužbenim zahtjevima sa nastavka glavne rasprave.“

O troškovima  parničnog  postupka sud je  odlučio primjenjući odredbe člana 383. i člana  386. stav 1. i 2. ZPP-a.

	Žalbom tužitelja neosnovano se dovodi u pitanje potpunost i  pravilnost  utvrđenog  činjeničnog stanja i pravilnost primjene materijalnog prava.
U opisanoj situaciji kada je  postavljen tužbeni zahtjev tužitelja da im se isplate razlike plata sa naknadom za  minuli rad, za  noćni rad i rad u dane sedmičnog odmora za  period od 01.10.2021. godine do 30.09.2024. godine, jasno i nužno je  bilo ispitati postojanje  ugovora o radu, na  koji način i u kom obimu je  tužena  tužiteljima  isplaćivala  zahtjevane  isplate.
Tužitelji su dokazali postojanje  zaključenih ugovora  o radu, navedeno kao naprijed,  i u  svim  zaključenim ugovorima  poslodavac a sada tuženi je  naveo da se  donose  na  osnovu Zakona  o radu i Pravilnika o radu društva  „EMKA Bosnia“d.o.o, ne navodeći  Kolektivni  ugovor o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine.
Kao spornim između stranka, postavilo se pitanje  kod  obračuna  zahtjevanih isplata, primjena  navedenog Ugovora jer  od njegove  primjene  zavisi u dijelu i pravilnost obračuna  i isplate  zahtjevanih naknada.
Prvostepeni  sud je  ovu činjenicu pravilno  razriješio jer  Kolektivni  ugovor o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine koji je  zaključen između Udruženja poslodavaca Federacije BiH i Sindikata metalaca Federacije BiH a koji je stupio na snagu 12.08.2021. godine, obavezuje samo njene  ugovarače. Njegovu primjenu ugovarači nisu mogli proširiti na sve  poslodavce  u oblasti proizvodnje, prerade metala  i drugih srodnih djelatnosti sa teritorije F BiH bez obzira na strukturu kapitala jer i  prema  članu 142. Zakona  o radu ( „Službene  novine Feredacije BiH“ broj: 26/16, 89/18,23/20-Odluka US, 49/21,44/22 i 39/24) : 
 „Kolektivni ugovor je  obavezan za strane  koje su ga zaključile, kao i za strane koje su mu naknadno pristupile“.
Prihvatajući nalaz vještaka i  dokaze  u postupku dokazivanja, činjenicu nedokazanosti da je tužena  pristupila navedenom kolektivnom ugovoru prije donošenja Odluke o proširenju primjene Kolektivnog ugovora o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine, sud nije prihvatio kao primjenjiv obračun prema odredbama ovog kolektivnog ugovora prije  21.07.2022. godine. 
Od navedenog dana, od primjene Odluke koja  je donijeta na  osnovu člana 143. Zakona  o radu a koju je donio federalni ministar rada i socijalne  politike kada je  odlučio da: 
“Primjena Kolektivnog ugovora o pravima  i obavezama poslodavaca i radnika za djelatnost proizvodnje i prerade metala  u Federaciji Bosne  i Hercegovine (Službene  novine Federacije BiH“,broj 63/21), proširuje se na sve poslodavce u djelatnosti proizvodnje i prerade metala na  teritoriji Federacije Bosne  i Hercegovine.“, 
navedeni kolektivni ugovor obavezuje  tuženu.
Iz ovih razloga svi navodi žalbe  kojom se  dovodi u pitanje  pravilnost odluke  suda  o primjeni kolektivnog  ugovora se ocjenjuue neosnovanim a  time   navod  žalbe  o nepotpuno i pogrešnom utvrđenom  činjeničnom stanju i pravilnoj primjeni materijalnog  prava  o  razlici isplate za prvotužiteljicu 399,66 KM, drugotužitelju 228,33 KM, trećetužitelju 249,29 KM i četvrtotužiteljici 477,20 KM  i pripadajućih razlika obaveznih doprinosa.

Nisu osnovani  navodi žalbe  o izostanku obračuna  plate  kroz koeficijente jer nije  apsolutno nužno da se  plate definišu koeficijentima.  Zakon o radu u članu 75. stav 1. reguliše da  se  plata radnika  utvrđuje  kolektivnim ugovorom, pravilnikom o radu i ugovorom o radu a tužena  se ovdje za sve  tužitelje prema ugovorima o radu  obavezala  da  platu isplaćuje na  osnovu bruto satnice. Svakako da isplata  plate mora da bude  u skladu s minimalnim i zakonskim minimumima uz  pripadajuće  dodatke na  platu  ( minuli rad, prekovremeni rad, noćni rad, rad na  praznik itd.).
Dakle, u nedostatku zakonske  odredbe  o isplati plate definisane kroz  koeficijente, plata  tužiteljima se nije morala iskazivati na  takav način  što je  utvrdio i  vještak kroz nalaze.

Neosnovan je  žalbeni navod da je sud nepotpuno utvrdio činjenično  stanje i pogrešno primjenio materijalno pravo koje se  odnosi na  primjenu člana  77. Zakona  o radu, na   razlike  u isplati  u odnosu na  uporednog radnika  A.B.. 
Prvostepeni  sud je analizirao nalaz vještaka  koji je  izvršio obračun razlike  plata i naknada  između tužitelja  i uporednog radnika A.B., sve  kao na strani 28. i 29.  presude, i  pravilno naveo da su tužitelji opredijelili tužbeni zahtjev primjenom člana  77. Zakona  o radu.  
Navodima  tužitelja  kroz  postupak i  sada  u žalbi tužitelji istrajavaju u tvrdnji na  radu jednake  vrijednosti, na  radnim mjestima  rad na  presi za štancanje dijelova, na  kojima  rade svi tužitelji, i radnog mjesta rad na  mašini za brizganje plastike na  kom radi A.B. pa time  i na isplati jednake  plate za rad jednake  vrijednosti, sve  prema  članu 77. stav 2. Zakona  o radu.
Član 77. Zakona  o radu, glasi:
„(1) Poslodavac je dužan radnicima  isplatiti jednake plaće za rad jednake vrijednosti bez obzira na  njihovu nacionalnu, vjersku, spolnu, političku i sindikalnu pripadnost kao i drugi diskrininatorni osnov iz člana  8. stav 1. ovog  zakona.
(2) Pod radom jednake vrijednosti podrazumijeva se rad koji zahtijeva isti stepen stručne spreme, istu radnu sposobnost, odgovornost, fizički i intelektualni rad, vještine, uslove rada i rezultate  rada.“

Da  bi  sud dao odgovor da li je zahtjev tužitelja  osnovan morao je utvrditi da li navedena  radna  mjesta tužitelja  koja  su prema ugovorima  o radu sva ista, imaju jednaku vrijednost sa uporednim radnim mjestom radnika  A.B..  
Pravilno je prvostepeni sud postupao kada  je našao da utvrđivanje povrede  člana  77. Zakona  o radu  sadrži u  sebi elemente  diskriminacije, taj član izričito govori o diskriminaciji i kao jedan o pobrojanih oblika  diskriminacije propisuje i „drugi diskriminatorni osnov“ iz člana  8. Zakona  o radu. 
Dakle, ako je  poslodavac dao različite  plate zaposlenicima koji imaju rad jednake vrijednosti,  ako je ta  različitost posljedica jednog od diskriminatornih osnova  ( npr. vjerska, polna, nacionalna... ili zbog drugih diskriminatorskih osnova iz član 8. stav 1. zakona) to predstavlja kršenje  člana  77. i može se  smatrati diskriminacijom. U tom  smislu su i navodi donosioca osporene  presude.

Svakako da  je  uslov  za  isplatu jednake plate postojanje rada jednake vrijednosti. 
Rad jednake vrijednosti prema članu 77. stav 2. Zakona  o radu, kako je  navedeno, jeste rad koji zahtijeva isti stepen stručne spreme, istu radnu sposobnost, odgovornost, fizički i intelektualni rad, vještine, uslove rada i rezultate  rada.
Tužitelji su kao dokaz postojanja rada  jednake vrijednosti navodili stručnu spremu, za  tužitelje  i uporednog  radnika  to je NK/KV/SSS bez da su dokazivali da  oni imaju istu sposobnost, odgovornost, da poslovi rada na  presi za štancanje dijelova i  rad na  mašini za brizganje plastike zahtijevaju isti fizički i intelektualni rad, iste  uslove  rada i da daju iste  rezultate  rada, da  u krajnjem imaju jednaku „težinu“, kada bi da su navedeno dokazali  prebacili teret dokazivanja na  tuženu koja  bi tada morala dokazati da je  razlika  u isplati plata i naknada bila opravdana.
Sve navedeno je izostalo, pa kako tužitelji nisu ukazivali i  dokazali navedene karakteristike jednakosti, odluka prvostepenog suda da se odbije tužbeni zahtjev kao pod  III  izreke se ocjenjuje  pravilnom. Obrazloženje navedene  odluke u potpunosti   odgovara   pravilu iz ZPP-a, pravilu o dužnosti iznošenja  činjenica  i predlaganju dokaza  koje  poznaje  član 123. ZPP-a, te se navodi žalbe  u ovom  dijelu  u cjelosti ocjenjuju neosnovanim. 
    	
	Nisu prihvatljivi navodi žalbe  kada se  prigovara  odluci suda  da se  odbije  zahtjev B.K. za isplatu jednokratne  novčane pomoći zbog  smrti člana  porodice-oca.
Prvostepeni  sud je  pravilno zaključio da je  navedeni zahtjev tužiteljice  podnijet  izvan roka kojeg propisuje  Zakon o radu, član 115., po kome  sva  novčana  potraživanja iz radnog odnosa  zastarijevaju  u roku od tri godine pa kako je smrt oca tužiteljice nastupila ....godine, a tužba  podnijeta 31.10.2024.godine, onda  je  zastarilo pravo tužiteljice za zahtijeva ovu isplatu.
Sve  i da je  zahtjev podnijet  u roku od tri godine, u vrijeme smrti oca  tužiteljice ... godine, član 59. stav 2. Kolektivnog  ugovora o pravima  i obavezama  poslodavaca i radnika za djelatnost proizvodnje  i prerade  metala u Federaciji Bosne  i Hercegovine  nije  obavezivao tuženu iz razloga  naprijed navedenih.
	
Ovaj sud nije uvažio žalbu tužitelja u vezi odluke  o troškovima  postupka  u dijelu  koji se  odnosi na iznos nagrade  punomoćnika  tužene  na zastupanjima  kada je  utvrđen iznos od  po  2.150,40 KM. Navedene  iznose  sud je  pravilno utvrdio jer je punomoćnik tužene  učestvovao u postupku kada se  na  strani tužitelja  nalazi  više osoba  jer prema  članu 36. stav 1. Tarife  o nagradama  i naknadi troškova za rad advokata FBiH  (Službene  novine Federacije Bosne  i Hercegovine“ broj 43/2025 od 11.06.2025.god.), „Kada advokat u istom postupku zastupa  više osoba  ili vodi postupak protiv više  osoba, pripada mu pravo na uvećanje osnovnih tarifnih stavki“,  pa je  zbog toga    tužena   sasvim opravdano zahtijevala  uvećanje  ove nagrade.
Iz tog razloga  žalba  tužitelja  se u ovom  dijelu  ocjenjuje  neosnovanom.

 Na  osnovu izloženog, primjenom člana 226. ZPP-a sud  je  donio odluku kao pod I izreke  presude. 

	Osporavajući odbijeni tužbeni zahtjev u cjelosti i predlažući sada u žalbi da se  usvoji zahtjev tužitelja  u cjelosti uz troškove  parničnog  postupka  u cjelosti, tužitelji  su osporili i odluku o troškovima  postupka.
Prvostepeni  sud je  odluku o  troškovima  postupka  donio u smislu člana  383. i 387. stav 1. i 2. ZPP-a. 
Pravilno je  prvostepeni  sud uspjeh stranaka  u postupku cijenio u odnosu na svaku parničnu radnju,  prema vrijednosti predmeta spora koja je vrijedila u trenutku poduzimanja pojedinih parničnih radnji i pravilno utvrdio da su tužitelji do nastavka ročišta za glavnu raspravu uspjeli sa  6,62% a na nastavku ročišta za glavnu raspravu njihov uspjeh je u procentu od 9,63%.
Uspjeh u parnici je  značajan  za određivanje troškova postupka pa se pitanje uspjeha u parnici  posebno postavlja u slučaju kada stranka djelimično uspije u parnici, kakav je  u predmetnoj stvari. 
U slučaju djelimičnog uspjeha, smatra se da uspjeh jedne stranke predstavlja neuspjeh druge, pa se utvrđuju troškovi obje parnične stranke i vrši prebijanje.

Prvostepeni sud je uspjeh tužitelja  ocjenio neznatnim i odlučio da im zbog toga ne  pripadaju troškovi postupka  što se  po ocjeni ovog  suda ne  može  prihvatiti. 
Ako  se  prvostepeni  sud kod  donošenje  odluke  o troškovima  postupka  pozvao na  član 386. stav 1. i 2. ZPP-a, što jeste  pravilno, onda  nije  bilo mjesta  donošenju odluke  da  tužiteljima  ne  pripadaju troškovi postupka. 
Tužitelji jesu uspjeli u dijelu zahtjeva koji se  odnosi na  isplatu razlike plate sa  naknadom za  minuli rad, za  noćni rad i rad u dane sedmičnog  odmora, iskazano u procentima  kao naprijed, i to jeste  uspjeh ispod 10%.
Za određivanje uspjeha u parnici nužno se dovodi u vezu vrijednost predmeta spora i usvojeni tužbeni zahtjev, s tim da se treba cijeniti kvantitativni i kvalitativni uspjeh i odluku o uspjehu ne  treba svoditi samo na matematički račun i određivati granice „neznatnosti“  uspjeha u  sporu iskazivajući ga  u procentima.
Dosuđeni  novčani  iznosi ne  mogu se  podvesti pod minimalni ili beznačajni, nisu oni tako mali i zanemarljivi da se ne  uzmu  u obzir kao djelimični uspjeh  s obzirom na primanja tužitelja, oni su u  dijelu uspjeli u okviru svog primarnog zahtjeva.
U ovom  smislu je primjenjivo usaglašeno pravno shvatanje na Panelu za ujednačavanje sudske prakse iz građanske oblasti na kojem su učestvovali predstavnici Suda Bosne i Hercegovine, Vrhovnog suda Federacije BiH, Vrhovnog suda Republike Srpske i Apelacionog suda Brčko Distrikta BiH,   po kome:
„Kod odlučivanja o troškovima parničnog postupka u slučaju djelimičnog stranačkog uspijeha u parnici treba, u pravilu, uzimati u obzir kako tužiočev tako i tuženikov uspijeh u parnici i odluku o tome koja će stranka snositi obavezu naknade troškova postupka donijeti primjenom pravila procesnog prebijanja parničnih troškova."
Tako je sud u predmetnoj stvari u slučaju djelimičnog stranačkog uspjeha u parnici trebao utvrditi i troškove  tužitelja i izvršiti njihovo prebijanje sa troškovima  tužene.
Tužitelji  su postavili zahtjev za  troškove i kao osnovanim se  cijeni zahtjev u dijelu kojim se  potražuje  nagrada  sa  sastav tužbe  od 28.10.2024.godine, za pristup na ročište  održano 14.03.2025.godine i ročište od 22.04.2025.godine, koji se vrednuju po 240 bodova, ranije  u vrijednosti  boda od   3 KM ili sve u iznosu od 2.160,00 KM pa uz utvrđeni uspjeh od 6,62% u ovom dijelu, pripada im 143,00 KM. 
Tužitelji su postavili zahtjev i za pristup na  ročište  od  09.07.2025.godine  i 18.09.2025.godine sa po  240 bodova  gdje  je vrijednost boda od 5,6 KM i prema  visini uspjeha  u sporu u ovom dijelu od 9,63% pripada im 259,00 KM što je  ukupan iznos  za navedene  radnje  od 402,00 KM. Uz povećanje za 60% zbog zastupanja  prvotužiteljice  i još tri osobe što iznosi 241,00 KM, tužiteljima se  priznaju troškovi od 643,00 KM te  uz uvećanje  od 17% PDV troškovi tužitelja su 752,30 KM.
Zahtjev tužitelja  odnosio se  i na pisanje-sastavljanje  podneska od 14.03.2025.godine, (umjesto 14.02.2025.godine),   koji se  odnosio na  odgovor na  tužbu tužene, ovaj sud    takav zahtjev  ocjenjuje kao neosnovan s  obzirom da je  punomoćnik tužitelja  sve  navode  iz podneska  izložio na  pripremnom ročištu 14.02.2025.godine.  
Tužitelji  su postavili zahtjev za  naknadu troškova  zbog odsustva advokata  iz kancelarije.  Kako je zahtjev postavio advokat Elmin Plećan koji nije  pristupio niti na  jedno ročište jer  je  tužitelje  zastupao po punomoći advokatski pripravnik A.L., nije  bilo odsustva advokata Elmina  Plećana  iz kancelarije, advokat je  u navedne  dane  mogao biti prisutan u kancelariji.

Zahtjev tužitelja za naknadu troškova  za  upotrebu vlastitog automobila  na dane 14.02.2025. godine, 22.04.2025. godine, 09.07.2025. godine  i 18.09.2025. godine,  ocjenjuje  se  neosnovanim. Ovo iz razloga  što se  troškovi odnose  za  pristup punomoćnika čija se advokatska kancelarija  nalazi izvan sjedišta Općinskog suda  u Goraždu u situaciji kada tužitelji kroz  postupak nisu dokazali nemogućnost angažovanja advokata sa  područja  suda  pred kojim  se  vodio postupak a dodatno i zbog  činjenice  da  je i tuženu zastupao advokat takođe čija se  kancelarija nalazila van Goražada  te  je  mogućnost za  angažovanjem advokata  iz Goražda  time  bila  veća.
Angažovanje advokata van sjedništa suda je lična  stvar tužitelja ali oni sa ovom vrstom troška  ne  mogu opterećivati suprotnu stranku zbog  čega  se  zahtjev u ovom dijelu ocjenjuje neosnovanim.
Tako, uz troškove  zastupanja  na  ročištima  koji su utvrđeni u iznosu od 752,30 KM i uz priznate  troškove  vještačenja od  600 KM, troškovi tužitelja  se utvrđuju u iznosu od 1.352,30 KM. 
Kako su tužitelji postavili zahtjev u prvostepenom postupku za troškove  postupka  od  14.339,17 KM te  kako je  sud sada  po žalbi preinačio odluku  suda  u ovom  dijelu dosuđujući tužiteljima  troškove  postupka  u iznosu od 1.352,30 KM   koji se  uvećavaju za   priznate  troške  žalbe  od 67,90 KM   to su ukupni troškovi tužitelja 1.420,20 KM.  
Naime, vrijednost preinačenog zahtjeva zbog odluke o troškovima  postupka iskazan u procentima  je 1,8 %,  što se  može ocijeniti neznatnim  ali kako su za  preduzimanje  ove  radnje  nastali posebni troškovi, troškovi žalbe  u iznosu od 3.773,95 KM, to im se  za  preduzetu radnju priznaju troškovi od 67,90 KM te se  preko dosuđenog  iznosa na  ime  troškova  žalbe tužitelji odbijaju, sve  kao u stavu III ove  presude. 
Iz ovih razloga, prebijajući  troškove  tužitelja  i tužene, donijeta  je  odluka kao u izreci pod II  da se u prvostepenoj  presudi u izreci pod IV  umjesto iznosa  od 7.604.24 KM tužitelji obavezuju da  tuženoj isplate troškove parničnog  postupka od  6.784,04  KM  
  
 Iz navedenih razloga a primjenom člana 229. tačka 4. ZPP-a i člana 397. stav 2. ZPP-a, sud je  odlučio kao u izreci pod II.

	Tužena  je  putem punomoćnika  dostavila  odgovor  na  žalbu i tražila priznavanje  troškova  za  navedeni odgovor.
Da  bi  se  priznali troškovi potrebno je da  odgovor doprinosi rješenju  stvari,  da  postoje  takvi argumenti koji će direktno uticati na  odluku žalbenog  suda, da sadrži nove navode, da je  odgovor zaista bio potreban da  razjasni neku nedorečenu činjenicu, nedovoljno obrazloženu i sl. 
Kako je  odgovor na  žalbu neobavezan, koji  se  u pravilu svodi na  odbranu odluke suda ili na  ponavljanje  ranijih navoda ili, kao u ovom  slučaju  na  iskazivanje  mišljenja  o odugovlačenju  postupka, uz to da su troškovi  odgovora  nesrazmjerni dosuđenim  iznosima za  tužitelje, neosnovanim  se  ocjenjuje zahtjev za  isplatu troškova  odgovora  na  žalbu zbog  čega  je  odlučeno kao u izreci pod  III.
 

							PREDSJEDNIK VIJEĆA

